钦定古今图书集成/明伦汇编/氏族典/第128卷 > 陈吾德
## 钦定古今图书集成/明伦汇编/氏族典/第128卷 > 陈吾德

按《明外史陈吾德传》：“吾德，字懋修，归善人。嘉靖四十
四年进士，授行人。隆庆三年，擢工科给事中。帝从中
官崔敏言，命市珍宝，吾德上疏。帝震怒，斥为民。神宗
即位，起吾德兵科。万历元年进右给事中。张居正柄
国，谏官言事必先请，吾德独不往，居正嗛之。未几，成
国公朱希忠卒，赠定襄王。居正指也。两都言官谏不”
纳。及慈宁宫后室灾，吾德皆力争。居正益怒，出为饶
州知府。有盗建昌王印章者，遁之南京，见获。居正客
操江，都，御史王篆坐吾德部下失盗，谪马邑典史。御
史又劾其莅饶时违制讲学，用库金市学田，遂除名
为民。居正死，荐起思州推官，移宝庆同知。皆以亲老
不赴。后终湖广佥事。